Fratele unui ministru bosniac, ucis într-un atac într-un parc din Belgrad
Fratele unui politician bosniac de rang înalt a murit duminică la Belgrad, după ce a fost agresat într-un parc din capitala Serbiei, a anunţat luni ministrul sârb de interne Ivica Dacic, relatează AFP, preluată de Agerpres.
Djordje Mijatovic – fratele lui Vojin Mijatovic, vicepremierul Bosniei – a murit duminica seară după ce a fost atacat într-un parc din Belgrad unde, potrivit primelor informaţii, se juca cu fiul său, transmite Agerpres.
„Ieri, fratele meu mai mic a fost ucis la Belgrad. Orice aş spune acum nu ar avea sens, pentru că ceea ce s-a întâmplat nu are sens”, a scris Mijatovic pe Facebook.
Duminică, „în jurul orei 18:00-19:00 locale (16:00-17:00 GMT), poliţia a primit un apel în care a fost semnalat incidentul violent. Poliţiştii s-au deplasat la adresa indicată, unde l-au găsit pe bărbatul rănit şi pe soţia acestuia. El a fost dus la urgenţă unde a murit”, a declarat într-un comunicat ministrul de interne sârb Ivica Dacic.
Autorităţile sârbe nu au oferit nicio informaţie cu privire la posibile motivaţii politice. Potrivit lui Ivica Dacic, atacul ar putea fi legat de o altercaţie legată de fiul lui Mijatovic în parc.
Poliţia se află în căutarea a cel puţin doi suspecţi. Parchetul din Belgrad a deschis o anchetă şi a dispus efectuarea autopsiei pentru a identifica cauza exactă a morţii.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank